છેવટે હારી-થાકીને હિરણ્યકશિપુએ તેની બહેન હોળીકાને બોલાવી. તેની આ બહેનને વરદાન હતું કે તેને અગ્નિ બાળી શકશે નહિ. પ્રહ્લાદને યમલોકમાં પહોંચાડવા તેની મદદ માગી. આ હુતાશની(હોળી)એ કહ્યું : ‘હે પ્રિય ભાઈ ! ફાગણ માસની પૂર્ણિમા જ્યારે આકાશમાં ચંદ્રની સાક્ષીએ કાષ્ટની શય્યા પર તારા આ પુત્રનું પારખું કરવા - અગ્નિપરીક્ષા કરવા તથા તેની ભક્તિની સત્ય-પરાયણતા માટે હું તેને ખોળામાં લઈને બેસીશ, જેથી પ્રહ્લાદ બળી જશે જ્યારે હું સુરક્ષિત રહીશ.’